stanford-oval/wikipedia huggingface dataset:
ฝูงชนวุ่นวาย

บทความนี้เกี่ยวกับกิจกรรมทางสังคม สำหรับความหมายอื่น ดูที่ ม็อบ (แก้ความกำกวม)

ฝูงชนวุ่นวาย หรือ ม็อบ (อังกฤษ: mob) หมายถึง การรวมตัวกันของผู้คนอย่างไร้ระเบียบ ซึ่งในทางพฤตินัยมักเกิดขึ้นเพราะความกริ้วโกรธหรือไม่พึงพอใจ และบางครั้งก็เป็นส่วนหนึ่งของการจลาจล อันจะเรียกว่าฝูงชนวุ่นวายได้นั้น มักถือเอาจำนวนผู้รวมตัวกันว่ามากกว่าสิบคนขึ้นไป
ในทางสังคมศาสตร์ คำว่า "ฝูงชุนวุ่นวาย" นั้นมีความหมายแค่เพียงตามตัวอักษรเช่นนั้นเท่านั้น แต่คนทั่วไปมักเข้าใจว่าเป็นการรวมตัวกันเพื่อประท้วง เรียกร้อง หรือกระทำการใด ๆ อันไม่ค่อยสงบเรียบร้อยนักเป็นต้น
คำว่า "mob" ในภาษาอังกฤษนั้นมาจากศัพท์ภาษาละตินว่า "mobile vulgus" หมายความว่า ฝูงชนวุ่นวาย
ฝี

| ฝี  (Abscess) |
| --- | --- |
ฝี (Abscess)
บัญชีจำแนกและลิงก์ไปภายนอก
ICD-9: 682.9
MeSH: D000038
ฝี (อังกฤษ: abscess) เป็นกลุ่มของหนองซึ่งเป็นซากเม็ดเลือดขาวชนิดนิวโตรฟิล (neutrophil) ที่ตายแล้วสะสมอยู่ภายในโพรงของเนื้อเยื่อซึ่งเป็นกระบวนการของการติดเชื้อ มักมีสาเหตุมาจากเชื้อแบคทีเรียหรือปรสิต หรือเกิดจากสิ่งแปลกปลอมภายนอกอื่น ๆ เช่น เศษวัสดุ กระสุน หรือเข็มทิ่ม ฝีเป็นกระบวนการตอบสนองของเนื้อเยื่อในร่างกายต่อเชื้อโรคเพื่อจำกัดการแพร่กระจายไม่ให้ไปยังส่วนอื่น ๆ ของร่างกาย
จุลชีพก่อโรคหรือสิ่งแปลกปลอมที่เข้ามาในร่างกายจะมีการทำลายเซลล์ที่ตำแหน่งนั้น ทำให้เกิดการหลั่งสารพิษ สารพิษจะกระตุ้นกระบวนการอักเสบ ซึ่งทำให้มีเม็ดเลือดขาวจำนวนมากเข้ามาในบริเวณที่เชื้อโรคบุกรุกและเกิดการไหลเวียนของเลือดในบริเวณนั้นมากขึ้น
โครงสร้างของฝีภายนอกจะประกอบด้วยผนังหรือแคปซูลล้อมรอบ ซึ่งเกิดจากเซลล์ปกติข้างเคียงมาล้อมเพื่อจำกัดไม่ให้หนองไปติดต่อยังส่วนอื่น ๆ อย่างไรก็ตามแคปซูลที่ล้อมรอบโพรงหนองนั้นอาจทำให้เซลล์ในระบบภูมิคุ้มกันไม่สามารถเข้ามากำจัดเชื้อแบคทีเรียหรือจุลชีพก่อโรคในหนองนั้นได้
ฝีมีความแตกต่างจากหนองขัง (empyema) ในแง่ที่ว่าหนองขังเป็นกลุ่มของหนองในโพรงที่มีมาก่อนอยู่แล้ว แต่ฝีเป็นโพรงหนองที่สร้างขึ้นมาภายหลังการติดเชื้อ
แหล่งข้อมูลอื่น

ความหมาย ชนิด และรายละเอียดอื่นๆ เกี่ยวกับฝี เก็บถาวร 2008-10-03 ที่ เวย์แบ็กแมชชีน (อังกฤษ)
MedlinePlus Medical Encyclopedia - Abscess (อังกฤษ)
MedlinePlus Medical Encyclopedia - Skin Abscess (อังกฤษ)
ฝ่ายคัดสรรและพัฒนาศิลปิน

ฝ่ายคัดสรรและพัฒนาศิลปิน (อังกฤษ: Artists and repertoire) หรือย่อว่า เอแอนด์อาร์ (อังกฤษ: A&R) เป็นฝ่ายของค่ายเพลง หรือบริษัทผู้จัดจำหน่ายดนตรี (music publishing) ที่ทำหน้าที่คัดสรรศิลปินและดูแลพัฒนางานของศิลปิน นักร้อง หรือ/และ นักแต่งเพลง ยังเป็นตัวกลางระหว่างศิลปินและค่ายเพลงหรือบริษัทผู้จัดจำหน่ายดนตรี
ฝิ่นน้ำ

| ฝิ่นน้ำ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Alismatales
วงศ์:: Alismataceae
สกุล:: Hydrocleys
สปีชีส์:: H.  nymphoides
ชื่อทวินาม
Hydrocleys nymphoides (Humb. & Bonpl. ex Willd.) Buchenau

ชื่อพ้อง
 Stratiotes nymphoides Humb. & Bonpl. ex Willd.  Limnocharis humboldtii Rich.  Hydrocleys humboldtii (Rich.) Endl.  Vespuccia humboldtii (Rich.) Parl.  Limnocharis nymphoides (Humb. & Bonpl. ex Willd.) Micheli in A.L.P.P.de Candolle & A.C.P.de Candolle  Hydrocleys commersonii Rich.  Vespuccia americana C.Colón  Limnocharis commersonii (Rich.) Spreng.  Sagittaria ranunculoides Vell.  Hydrocleys azurea Schult.f. in C.F.P.von Martius
ฝิ่นน้ำ หรือ ป๊อปปี้น้ำ (อังกฤษ: Water Poppy; ชื่อวิทยาศาสตร์:  Hydrocleys nymphoides (Willd.) Buchenau) เป็นพืชน้ำที่มีการกระจายตัวใน ทวีปอเมริกาใต้ อเมริกากลาง เปอร์โตริโก, ทรินิแดด และ เนเธอร์แลนด์แอนทิลลีส มีปลูกเป็นไม้ประดับในหลายประเทศเช่น ออสเตรเลีย นิวซีแลนด์ แอฟริกาใต้ ฟิจิ เฟรนช์โพลีเนเซีย
ภาพลายเส้นของฝิ่นน้ำ
แหล่งข้อมูลอื่น

US Department of Agriculture plants profile
Missouri Botanical Garden, Plant Finder, Gardening Help, water poppy
North Carolina State University Cooperative Extension
Encyclopedia for Life
Pond Megastore, Canton Ohio USA
Hobby Wekers (Netherlands), Hydrocleys nymphoides, Zuid-Amerikaanse Waterlelie เก็บถาวร 2014-05-15 ที่ เวย์แบ็กแมชชีน
San Marcos Growers (Goleta Valley California USA),  Hydrocleys nymphoides 'Venezuelan' - Venezuelan Water Poppy
Knowledgebase Lookseek.com, Water Poppy Hydrocleys nymphoides, pond plants
ผ่ากฎอลเวง Plus

| --- | --- |
ผ่ากฎอลเวง  Plus

うえきの法則プラス
ชื่อภาษาอังกฤษ: The Law of Ueki Plus
แนว: แอคชั่น, แฟนตาซี, ตลก
มังงะ
เขียนโดย: สึบาสะ ฟุคุจิ
สำนักพิมพ์:  สำนักพิมพ์โชงะกุกัง    สำนักพิมพ์วิบูลย์กิจ
ผ่ากฎอลเวง  Plus (ญี่ปุ่น: うえきの法則プラス; โรมาจิ: Ueki no Hōsoku PURASU) (อังกฤษ: The Law of Ueki Plus) เป็นการ์ตูนญี่ปุ่น ผลงานของ สึบาสะ ฟุคุจิ ลงตีพิมพ์ในนิตยสารโชเน็นซันเดย์ ของสำนักพิมพ์โชงะกุกัง ในประเทศญี่ปุ่น เป็นภาคต่อจากเรื่องผ่ากฎอลเวง มีทั้งหมด 46 ตอนจบ โดยมีสำนักพิมพ์วิบูลย์กิจ เป็นผู้ได้ลิขสิทธิ์แปลและตีพิมพ์เป็นภาคภาษาไทย ปัจจุบันในประเทศไทย ออกวางจำหน่ายแล้ว 5 เล่มจบ
เนื้อเรื่อง

สองปีผ่านไปหลังจากจบการประลองหาพระเจ้าองค์ใหม่ในผ่ากฎอลเวง อุเอคิและทุกคนก็กลับมาใช้ชีวิตตามปกติโดยไม่มีพลังพิเศษอีกต่อไป แต่วันหนึ่งคนปริศนาจากโลกคู่ขนานกับโลกมนุษย์ที่ชื่อว่า "โลกพลุกพล่าน" ได้ทำการชิง "คิวบ์" ซึ่งเป็นห้องที่เก็บความทรงจำที่สำคัญที่สุดของมนุษย์ทุกคนบนโลกมาเก็บไว้ในแกะตัวหนึ่ง ซึ่งจะทำให้มนุษย์ทุกคนบนโลกต่างหลงลืมสิ่งสำคัญไป อุเอคิบังเอิญได้พบกับแกะตัวนั้นและพบว่าเขาเป็นสุนัขชื่อวูล วูลได้บอกว่าวิธีเดียวที่จะทำให้คิวบ์กลับไปหามนุษย์ทุกคนนั้น จำเป็นต้องพาเขายังแดนศักดิ์สิทธิ์ของโลกพลุกพล่านที่ชื่อว่า "เมก้าไซท์" อุเอคิในฐานะที่เป็นมนุษย์คนเดียวในโลกที่ไม่ได้ถูกชิงคิวบ์ไป จึงเดินทางไปยังโลกพลุกพล่านร่วมกันวูล หลังจากที่เข้ามาในเมก้าไซท์ อุเอคิได้พบกับนางาระ เจ้าของร้านซักรีดนางาระ และได้รู้ว่าการจะไปเมก้าไซท์ต้องข้ามกำแพงด้านนอกเขตพลุกพล่านออกไป แต่ผู้ที่จะได้รับสิทธิ์ออกไปได้ต้องเป็นผู้ชนะการแข่งขันงานคัดเลือกซึ่งจัดขึ้นปีละครั้ง โดยทีมนึงจะต้องมี 4 คน อุเอคิจึงได้เข้าแข่งขันงานคัดเลือกในทีม "ร้านซักรีดนางาระ" ซึ่งในปีนี้เป็นการแข่งขันแบบ "การแย่งชิงตัว วูล "ที่ถูกแยกส่วนไปนั่นเอง ซึ่งในระหว่างการแข่งขันก็ได้มีพวกจากองค์กรที่ชื่อว่า "แฮปปี้เนส" ซึ่งเป็นองค์กรที่อยู่เบื้องหลังการแย่งชิง "คิวบ์" ไปได้มาแย่งชิงตัววูล แต่ก็ถูกพวกอุเอคิจัดการไปได้ และได้รับชัยชนะในการแข่งขัน แต่ในระหว่างที่พวกอุเอคิกำลังจะมุ่งหน้าไปเมก้าไซท์ก็ได้ถูกพลัสซึ่งเป็นหัวหน้าใหญ่ขององค์กร"แฮปปี้เนส"มาชิงตัววูลไป พวกอุเอคิมุ่งหน้าไปที่เมก้าไซท์และได้เข้าต่อสู้กับพลัสจนได้รับชัยชนะในที่สุด แต่ทว่า การที่จะทำให้คิวบ์กลับไปหามนุษย์ทุกคนนั้นมีอยู่วิธีเดียวคือ ต้องรวมโลกทั้งสามที่อุเอคิมากับโลกพลุกหล่านเข้าด้วยกัน และเพื่อการนั้น อุเอคิที่เป็นมนุษย์คนเดียวในโลกที่ไม่ได้ถูกชิงคิวบ์ไปจำเป็นต้องอยู่ที่เมก้าไซท์เป็นเวลา 100 ปี อุเอคิจึงตัดสินใจอยู่ที่เมก้าไซท์เป็นเวลา 100 ปี เพื่อทำให้ความทรงจำของทุกคนกลับมา
โลกพลุกพล่าน

โลกพลุกพล่าน (ญี่ปุ่น: 繁華界) เป็นโลกคู่ขนานกับโลกมนุษย์ที่เป็นที่ดำเนินเรื่องทั้งหมด โดยมีสภาพและบรรยากาศคล้ายคลึงกับโลกมนุษย์ แรกเริ่มเดิมทีมีเพียงโลกพลุกพล่านเพียงหนึ่งเดียวเท่านั้น แต่ทว่าเกิดเหตุบางอย่างทำให้โลกพลุกพล่านแยกออกเป็นสองโลก โลกหนึ่งคือโลกพลุกพล่านและอีกโลกหนึ่งคือโลกมนุษย์ ซึ่งต่อมาโลกมนุษย์ก็ถูกแบ่งแยกออกอีกเป็นสามโลกคือ โลกมนุษย์, สวรรค์และนรก (ซึ่งชาวโลกพลุกพล่านจะเรียกโลกมนุษย์ว่า "โลกทั้งสาม") ประชากร 3 ใน 4 ของโลกพลุกพล่านจะมีพลังพิเศษที่เรียกว่า "พลังจ็อบ"
พลังจ็อบ

พลังจ็อบ เป็นพลังพิเศษที่ใช้กันในโลกพลุกพล่าน โดยผู้ที่ใช้พลังจ็อบจะมีตราสัญลักษณ์อยู่ที่ฝ่ามือทั้งสองข้าง ตราที่ฝ่ามือข้างขวาจะมีภาพของอุปกรณ์อยู่ เรียกว่า ตราอุปกรณ์ และตราที่มือข้างซ้ายจะมีตัวอักษรภาษาจีนเรียกว่า ตราผลลัพธ์
หลักการใช้งานของพลังจ็อบจะมีส่วนคล้ายกับพลังพิเศษที่ใช้ในผ่ากฎอลเวง โดยเมื่อทำตามเงื่อนไขของพลังนั้นๆจะสามารถเพิ่มพลังผลลัพธ์ให้กับอุปกรณ์ แล้วทำการประกบมือเพื่อหลอมพลังรวมเข้ากับอุปกรณ์ (โดยอุปกรณ์นั้นสามารถเรียกออกมาได้ตลอดเวลา) จะทำให้อุปกรณ์มีพลังนั้นๆติดตัว พูดง่ายๆก็คือเป็นพลังที่เพิ่ม"XX"ให้กับ"YY" เช่น ถ้าใช้พลังเพิ่ม"แรงดีด"ให้กับ"ชอล์ก" เมื่อผู้ใช้เรียกชอล์กออกมาชอล์กนั้นจะมีแรงดีดจนสามารถทำให้สิ่งต่างๆกระเด็นได้
แต่ถึงกระนั้น ก็ยังมีผู้ที่มีพลังจ็อบอยู่ครึ่งๆกลางๆ ที่เรียกว่า "ฮันจ็อบ" ซึ่งพวกฮันจ็อบจะมีแต่ตราอุปกรณ์แต่ไม่มีตราผลลัพธ์ (พูดง่ายๆก็คือเรียกอุปกรณ์ออกมาได้แต่เสริมผลลัพธ์ไม่ได้นั่นเอง)
ดูเพิ่ม

ผ่ากฎอลเวง (The Law of Ueki) - ภาคแรก
ฝาน เส้าหวง

| ฝานเส้าหวง |
| --- | --- |

สารนิเทศภูมิหลัง
เกิด:  (1973-06-19) 19 มิถุนายน ค.ศ. 1973 (51 ปี)
อาชีพ: นักแสดง
ผลงานเด่น: จิน ซานโถว ใน Ip Man และ Ip Man 2
ฐานข้อมูล
IMDb
ฝานเส้าหวง (อังกฤษ: Louis Fan, Louis Fan Siu-wong, อังกฤษ: 樊少皇, พินอิน: Fán Shàohuáng) เป็นนักแสดงชาวฮ่องกงในภาพยนตร์กำลังภายในหรือกังฟู
ฝานเส้าหวง เกิดเมื่อวันที่ 19 มิถุนายน ค.ศ. 1973 ที่ฮ่องกง ได้รับการฝึกกังฟูมาตั้งแต่อายุ 14 เข้าสู่แวดวงบันเทิงในกลางทศวรรษที่ 80 โดยมักจะได้รับบทตัวประกอบหรือตัวร้ายในภาพยนตร์เรื่องต่าง ๆ รวมถึงเป็นนักแสดงนำด้วยในภาพยนตร์ประเภทนี้ในแบบภาพยนตร์ฟอร์มเล็ก
จนกระทั่งมีชื่อเสียงขึ้นมาจากการการรับบท จิน ซานโถว นักเลงกังฟูผู้ที่ท้าอวดดีกับ ยิปมัน ถึงฝ่อซาน ใน Ip Man ในปี ค.ศ. 2008 และ Ip Man 2 ในปี ค.ศ. 2009
จากนั้นได้รับบท ยิปเทียนซือ ศิษย์พี่ของยิปมัน ใน The Legend is Born – Ip Man ภาพยนตร์ชีวประวัติของยิปมันอีกเรื่อง
ผลงาน

(อาทิ)
The Story of Ricky (1991)
Legend of Black Mask (2001)
Shaolin vs. Evil Dead (2004)
Kung Fu Fighter (2007)
The Moss (2008)
Connected (2008)
Ip Man (2008)
Give Love (2009)
Split Second Murders (2009)
Kung Fu Chefs (2009)
Just Another Pandora's Box (2010)
Future X-Cops (2010)
Ip Man 2 (2010)
The Legend is Born - Ip Man (2010)
A Chinese Ghost Story (2011)
Flying Swords of Dragon Gate (2011)
The Monkey King (2012)
แหล่งข้อมูลอื่น

ฝาน เส้าหวง ที่อินเทอร์เน็ตมูวีเดตาเบส
ฝ่ายสัมพันธมิตร

ฝ่ายสัมพันธมิตร (อังกฤษ: Allies) สามารถหมายถึง
ฝ่ายสัมพันธมิตรในสงครามโลกครั้งที่หนึ่ง
ฝ่ายสัมพันธมิตรในสงครามโลกครั้งที่สอง
ผู้ให้บริการอินเทอร์เน็ต

ตัวเลือกการเชื่อมต่ออินเทอร์เน็ตจากผู้ใช้ปลายทางไปจนถึง ISP ระดับ 3/2
สเตลธ์ คอมมูนิเคชั่นส์ (Stealth Communications) ในแมนฮัตตัน กำลังติดตั้งไฟเบอร์เพื่อให้บริการอินเทอร์เน็ต
ผู้ให้บริการอินเทอร์เน็ต (อังกฤษ: Internet service provider: ISP) คือ องค์กรที่ให้บริการหลากหลายเกี่ยวกับการเข้าถึง การใช้งาน การจัดการ หรือการมีส่วนร่วมในอินเทอร์เน็ต ISP สามารถจัดตั้งขึ้นได้ในรูปแบบต่าง ๆ เช่น เชิงพาณิชย์ ชุมชน องค์กรไม่แสวงผลกำไร หรืออื่น ๆ ที่เป็นส่วนตัวของเจ้าของ
บริการอินเทอร์เน็ตที่ ISP มักให้บริการ ได้แก่ การเข้าถึงอินเทอร์เน็ต การขนส่งอินเทอร์เน็ต การจดทะเบียนชื่อโดเมน การโฮสเว็บ และบริการวางเซิร์ฟเวอร์ ณ ส่วนกลาง โดยผู้ให้บริการจะเชื่อมโยงลูกค้าเข้ากับเทคโนโลยีรับส่งข้อมูลที่เหมาะสมในการส่งผ่านอุปกรณ์โพรโทคอลอินเทอร์เน็ต อย่างเช่น ไดอัล ดีเอสแอล เคเบิลโมเด็ม ไร้สาย หรือการเชื่อมต่อระบบไฮสปีด
ผู้ให้บริการอินเทอร์เน็ตอาจให้บริการ เปิดบัญชีชื่อผู้ใช้ในอีเมล ติดต่อสื่อสารกับผู้อื่นโดยรับ-ส่ง ผ่านเซิร์ฟเวอร์ของผู้ให้บริการ ในบางครั้งผู้ให้บริการทางอินเทอร์เน็ตอาจให้บริการเก็บไฟล์ข้อมูลระยะไกล รวมถึงเรื่องเฉพาะทางอื่น เป็นต้น
ประวัติ

อินเทอร์เน็ต (เดิมคือ ARPAnet) ได้รับการพัฒนาเป็นเครือข่ายระหว่างห้องปฏิบัติการวิจัยของรัฐบาลและแผนกของมหาวิทยาลัยที่เข้าร่วม บริษัทและองค์กรอื่น ๆ เข้าร่วมโดยการเชื่อมต่อโดยตรงกับโครงข่ายหลัก หรือโดยการจัดเตรียมผ่านบริษัทที่เชื่อมต่ออื่น ๆ บางครั้งใช้เครื่องมือไดอัล เช่น UUCP ในช่วงปลายทศวรรษ 1980 มีการวางแผนกระบวนการเพื่อใช้ประโยชน์จากอินเทอร์เน็ตเชิงพาณิชย์สำหรับสาธารณชน ข้อจำกัดบางอย่างถูกลบออกในปี 1991 ไม่นานหลังจากการเปิดตัวเวิลด์ไวด์เว็บ
ในช่วงทศวรรษ 1980 ผู้ให้บริการออนไลน์ เช่น CompuServe, Prodigy และ America Online (AOL) เริ่มเสนอความสามารถจำกัดในการเข้าถึงอินเทอร์เน็ต เช่น การแลกเปลี่ยนอีเมล แต่การเข้าถึงอินเทอร์เน็ตแบบเต็มรูปแบบยังไม่พร้อมใช้งานสำหรับประชาชนทั่วไป
ในปี 1989 ผู้ให้บริการอินเทอร์เน็ตรายแรก บริษัทที่เสนอการเข้าถึงอินเทอร์เน็ตโดยตรงสำหรับสาธารณชนในราคารายเดือน ก่อตั้งขึ้นในออสเตรเลีย และสหรัฐอเมริกา ในบรูคลิน รัฐแมสซาชูเซตส์ The World กลายเป็น ISP เชิงพาณิชย์รายแรกในสหรัฐอเมริกา ลูกค้ารายแรกได้รับบริการในเดือนพฤศจิกายน 1989 บริษัทเหล่านี้โดยทั่วไปเสนอบริการเชื่อมต่อแบบ dial-up โดยใช้เครือข่ายโทรศัพท์สาธารณะเพื่อให้บริการเชื่อมต่อระยะสุดท้ายแก่ลูกค้า อุปสรรคในการเข้าสู่ตลาดสำหรับ ISP แบบ dial-up ต่ำ และมีผู้ให้บริการเกิดขึ้นมากมาย
อย่างไรก็ตาม บริษัทเคเบิลทีวีและผู้ให้บริการโทรศัพท์มีการเชื่อมต่อแบบมีสายกับลูกค้าอยู่แล้ว และสามารถเสนอบริการอินเทอร์เน็ตในความเร็วที่สูงกว่าแบบ dial-up โดยใช้เทคโนโลยี broadband เช่น เคเบิลโมเด็ม และสายสมาชิกดิจิทัล (DSL) ผลก็คือ บริษัทเหล่านี้มักกลายเป็น ISP ที่โดดเด่นในพื้นที่ให้บริการของตน และสิ่งที่เคยเป็นตลาด ISP ที่แข่งขันสูง กลายเป็นการผูกขาดหรือคู่ผูกขาดอย่างมีประสิทธิภาพในประเทศที่มีตลาดโทรคมนาคมเชิงพาณิชย์ เช่น สหรัฐอเมริกา
ในปี 1995 NSFNET ถูกยกเลิก ซึ่งเป็นการลบข้อจำกัดสุดท้ายเกี่ยวกับการใช้อินเทอร์เน็ตในการรับส่งข้อมูลเชิงพาณิชย์ และจุดเชื่อมต่อเครือข่ายถูกสร้างขึ้นเพื่อให้สามารถจัดทำข้อตกลงการแบ่งปันระหว่าง ISP เชิงพาณิชย์
ประวัติ > การใช้อินเทอร์เน็ตอย่างเป็นกลาง

เมื่อวันที่ 23 เมษายน 2014 มีรายงานว่า คณะกรรมการกำกับการสื่อสารโทรคมนาคมแห่งสหรัฐอเมริกา (FCC) กำลังพิจารณาข้อบังคับใหม่ที่อนุญาตให้ ISP เสนอเส้นทางที่เร็วขึ้นสำหรับผู้ให้บริการเนื้อหาในการส่งเนื้อหา ซึ่งเป็นการย้อนกลับจากตำแหน่งการใช้อินเทอร์เน็ตอย่างเป็นกลางก่อนหน้านี้ แนวทางการแก้ไขปัญหาที่เป็นไปได้สำหรับความกังวลเกี่ยวกับการใช้อินเทอร์เน็ตอย่างเป็นกลางอาจเป็นบรอดแบนด์ของเทศบาล ตามที่ศาสตราจารย์ซูซาน ครอว์ฟอร์ด ผู้เชี่ยวชาญด้านกฎหมายและเทคโนโลยีจาก คณะกฎหมายแห่งมหาวิทยาลัยฮาร์วาร์ด เมื่อวันที่ 15 พฤษภาคม 2014 FCC ตัดสินใจพิจารณาตัวเลือกสองข้อเกี่ยวกับบริการอินเทอร์เน็ต: ประการแรก อนุญาตให้ใช้เลนบรอดแบนด์แบบเร็วและช้า ซึ่งเป็นการประนีประนอมกับการใช้อินเทอร์เน็ตอย่างเป็นกลาง และประการที่สอง จัดประเภทบรอดแบนด์ใหม่เป็นบริการโทรคมนาคม ซึ่งจะรักษาการใช้อินเทอร์เน็ตอย่างเป็นกลาง เมื่อวันที่ 10 พฤศจิกายน 2014 ประธานาธิบดีบารัค โอบามา แนะนำให้ FCC จัดประเภทบริการอินเทอร์เน็ตบรอดแบนด์ใหม่เป็นบริการโทรคมนาคมเพื่อรักษาการใช้อินเทอร์เน็ตอย่างเป็นกลาง เมื่อวันที่ 16 มกราคม 2015 พรรครีพับลิกันเสนอร่างกฎหมายในรูปแบบของร่างกฎหมายการอภิปรายของสภาคองเกรสสหรัฐฯ H.R. ซึ่งยอมรับการใช้อินเทอร์เน็ตอย่างเป็นกลาง แต่ห้าม FCC บรรลุเป้าหมายหรือออกกฎระเบียบเพิ่มเติมใด ๆ ที่ส่งผลกระทบต่อผู้ให้บริการอินเทอร์เน็ต เมื่อวันที่ 31 มกราคม 2015 AP News รายงานว่า FCC จะนำเสนอแนวคิดการใช้ ("พร้อมข้อแม้บางประการ") มาตรา II (ผู้ให้บริการทั่วไป) ของพระราชบัญญัติการสื่อสาร ค.ศ. 1934 กับอินเทอร์เน็ตในการลงคะแนนเสียงที่คาดว่าจะเกิดขึ้นในวันที่ 26 กุมภาพันธ์ 2015 การนำแนวคิดนี้มาใช้จะจัดประเภทบริการอินเทอร์เน็ตใหม่จากหนึ่งในข้อมูลไปเป็นหนึ่งในโทรคมนาคม และตามที่ Tom Wheeler ประธาน FCC กล่าวว่า จะรับรองการใช้อินเทอร์เน็ตอย่างเป็นกลาง คาดว่า FCC จะบังคับใช้การใช้อินเทอร์เน็ตอย่างเป็นกลางในการลงคะแนนเสียง ตามรายงานของ The New York Times
เมื่อวันที่ 26 กุมภาพันธ์ 2015 FCC ตัดสินใจสนับสนุนการใช้อินเทอร์เน็ตอย่างเป็นกลางโดยการนำมาตรา II (ผู้ให้บริการทั่วไป) ของพระราชบัญญัติการสื่อสาร ค.ศ. 1934 และมาตรา 706 ในพระราชบัญญัติโทรคมนาคม ค.ศ. 1966 มาใช้กับอินเทอร์เน็ต ประธาน FCC Tom Wheeler แสดงความคิดเห็นว่า "นี่ไม่ใช่แผนการควบคุมอินเทอร์เน็ตมากกว่าที่แก้ไขเพิ่มเติมบทบัญญัติที่หนึ่งจะเป็นแผนการควบคุมเสรีภาพในการพูด พวกเขาทั้งคู่ยืนหยัดเพื่อแนวคิดเดียวกัน" เมื่อวันที่ 12 มีนาคม 2015 FCC เปิดเผยรายละเอียดเฉพาะของกฎการใช้อินเทอร์เน็ตอย่างเป็นกลาง เมื่อวันที่ 13 เมษายน 2015 FCC เผยแพร่กฎสุดท้ายเกี่ยวกับกฎระเบียบ "การใช้อินเทอร์เน็ตอย่างเป็นกลาง" ใหม่ กฎเหล่านี้มีผลบังคับใช้เมื่อวันที่ 12 มิถุนายน 2015
เมื่อเข้ารับตำแหน่งประธาน FCC ในเดือนเมษายน 2017 Ajit Pai เสนอให้ยุติการใช้อินเทอร์เน็ตอย่างเป็นกลาง รอการลงคะแนนจากคณะกรรมการ เมื่อวันที่ 21 พฤศจิกายน 2017 Pai ประกาศว่าจะมีการลงคะแนนโดยสมาชิก FCC ในวันที่ 14 ธันวาคม 2017 เกี่ยวกับการเพิกถอนนโยบายดังกล่าว เมื่อวันที่ 11 มิถุนายน 2018 การเพิกถอนกฎการใช้อินเทอร์เน็ตที่เป็นกลางของ FCC มีผลบังคับใช้
แหล่งข้อมูลอื่น

Telecommunications Ownership and Control (TOSCO) dataset on the ownership of internet service providers.
| ด ค กโทรคมนาคม |
| --- | --- |
ประวัติศาสตร์:  กระโจม  การแพร่สัญญาณ  ระบบป้องกันสายเคเบิล  เคเบิลทีวี  ดาวเทียมสื่อสาร  เครือข่ายคอมพิวเตอร์  การบีบอัดข้อมูล เสียง  DCT  ภาพ  วีดีโอ  สื่อดิจิทัล วีดีโออินเตอร์เน็ต  บริการรับฝากวีดิทัศน์  สื่อสังคม  สตรีมมิ่ง  กลอง  กฎของเอดโฮล์ม  โทรเลขไฟฟ้า  โทรสาร  เฮลิโอกราฟ  โทรเลขไฮดรอลิก  ยุคสารสนเทศ  การปฏิวัติสารสนเทศ  อินเทอร์เน็ต  สื่อมวลชน  โทรศัพท์เคลื่อนที่ สมาร์ทโฟน  โทรคมนาคมเชิงแสง  โทรเลขแสง  วิทยุติดตามตัว  คือโฟโต้โฟน  โทรศัพท์เคลื่อนที่แบบเติมเงิน  วิทยุ  Radiotelephone  การสื่อสารดาวเทียม  เซมาฟอร์ ไฟรคทอเรีย  สารกึ่งตัวนำ อุปกรณ์  มอสเฟต  ทรานซิสเตอร์  สัญญาณควัน  ประวัติศาสตร์โทรคมนาคม  เท็ลออโตกราฟ  โทรเลข  เครื่องโทรพิมพ์ (โทรพิมพ์)  โทรศัพท์  The Telephone Cases  โทรทัศน์ ดิจิทัล  สตริมมิ่ง  สายโทรเลขใต้ทะเล  การโทรศัพท์ภาพ  ภาษาผิวปาก  การปฏิวัติไร้สาย 
ผู้บุกเบิก:  Nasir Ahmed  Edwin Howard Armstrong  Mohamed M. Atalla  จอห์น โลจี เบร์ด  Paul Baran  John Bardeen  อเล็กซานเดอร์ เกรแฮม เบลล์  Emile Berliner  ทิม เบอร์เนิร์ส-ลี  Francis Blake (telephone)  Jagadish Chandra Bose  Charles Bourseul  Walter Houser Brattain  Vint Cerf  Claude Chappe  Yogen Dalal  Daniel Davis Jr.  Donald Davies  Amos Dolbear  ทอมัส เอดิสัน  Lee de Forest  Philo Farnsworth  Reginald Fessenden  เอลิชา เกรย์  โอลิเวอร์ เฮวิไซด์  รอเบิร์ต ฮุก  Erna Schneider Hoover  Harold Hopkins  การ์ดิเนอร์ กรีน ฮับเบิร์ด  ผู้บุกเบิกอินเทอร์เน็ต  Bob Kahn  Dawon Kahng  Charles K. Kao  Narinder Singh Kapany  เฮดี ลามาร์  Innocenzo Manzetti  กูลเยลโม มาร์โกนี  Robert Metcalfe  Antonio Meucci  ซามูเอล เอฟ. บี. มอร์ส  Jun-ichi Nishizawa  Charles Grafton Page  Radia Perlman  Alexander Stepanovich Popov  Tivadar Puskás  Johann Philipp Reis  คล็อด แชนนอน  Almon Brown Strowger  Henry Sutton  Charles Sumner Tainter  นิโคลา เทสลา  Camille Tissot  อัลเฟรด เวล  Thomas A. Watson  ชาลส์ วีตสตัน  Vladimir K. Zworykin 
การส่งผ่านสื่อ:  สายเคเบิลร่วมแกน  การสื่อสารด้วยใยแก้วนำแสง ใยแก้วนำแสง  Free-space optical communication  การสื่อสารระดับโมเลกุล  คลื่นวิทยุ ไร้สาย  สายส่ง วงจรโทรคมนาคม 
ภูมิลักษณะของข่ายงาน และการสลับ:  อัตราการส่งถ่ายข้อมูล  ข่ายเชื่อมโยง  โหนด terminal  เนตเวิร์กสวิตช์ การสวิตช์วงจร  แพ็กเกต  ชุมสายโทรศัพท์ 
การมัลติเพล็กซ์:  Space-division  การมัลติเพล็กซ์แบบแบ่งความถี่  Time-division  Polarization-division  Orbital angular-momentum  การแบ่งรหัส 
แนวคิด:  โพรโทคอล  เครือข่ายคอมพิวเตอร์  การส่งข้อมูล  การจัดเก็บและส่งต่อ  อุปกรณ์โทรคมนาคม 
ชนิดของเครือข่าย:  เครือข่ายเซลลูลาร์  อีเทอร์เน็ต  ISDN  แลน  ระบบโทรศัพท์เคลื่อนที่  NGN  โทรศัพท์สาธารณะ  วิทยุ  โทรทัศน์  เทเลกซ์  UUCP  แวน  เครือข่ายไร้สาย 
เครือข่ายที่โดดเด่น:  อาร์พาเน็ต  BITNET  CYCLADES  ฟิโดเน็ต  อินเทอร์เน็ต  อินเทอร์เน็ต2  JANET  NPL network  Toasternet  ยูสเน็ต 
สถานที่:  แอฟริกา  อเมริกา เหนือ  ใต้  แอนตาร์กติกา  เอเชีย  ยุโรป  โอเชียเนีย  (หน่วยงานกำกับดูแลกิจการโทรคมนาคมทั่วโลก) 
    หมวดหมู่   โครงร่าง   คอมมอน
ฝ่าวิกฤตสถาบันสถาปนา

ฝ่าวิกฤตสถาบันสถาปนา (อังกฤษ: Foundation and Chaos) เป็นนิยายวิทยาศาสตร์ แต่งโดยเกรก แบร์ ใน ค.ศ. 1998 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และตามด้วยชัยชนะของสถาบันสถาปนา (Foundation's Triumph)
| ด ค กสถาบันสถาปนา ของ ไอแซค อสิมอฟ |
| --- | --- |
หนังสือที่แต่งโดยอสิมอฟ:  สถาบันสถาปนา  สถาบันสถาปนาและจักรวรรดิ  สถาบันสถาปนาแห่งที่สอง  สถาบันสถาปนาและปฐมภพ  สถาบันสถาปนาและโลก  กำเนิดสถาบันสถาปนา  สู่เส้นทางสถาบันสถาปนา 
หนังสือที่แต่งขึ้นภายหลัง:  สุดหนทางสถาบันสถาปนา  ฝ่าวิกฤตสถาบันสถาปนา  ชัยชนะของสถาบันสถาปนา 
ตัวละคร:  ฮาริ เซลดอน  ดานีล โอลิวาล์ว 
พิภพ:  ทรานทอร์  เทอร์มินัส  แบลีย์
ฝ่ายบริหารปฏิบัติการพิเศษ

| ฝ่ายบริหารปฏิบัติการพิเศษ |
| --- | --- |
ประจำการ: 22 July 1940 – 15 January 1946
ประเทศ:  สหราชอาณาจักร
ขึ้นต่อ: ฝ่ายสัมพันธมิตร
บทบาท: จารกรรม; สงครามไม่เป็นทางการ (โดยเฉพาะอย่างยิ่งคือ ปฏิบัติการการก่อวินาศกรรมและการตีโฉบฉวย); การลาดตระเวนพิเศษ.
กำลังรบ: ประมาณ 13,000 คน
สมญา: เบเกอร์ สตรีท อิรีกูลาร์ส  กองทัพลับของเชอร์ชิล   กระทรวงสงครามกองโจร
ผู้บังคับบัญชา
ผบ. สำคัญ: Frank Nelson Charles Jocelyn Hambro Colin Gubbins
ฝ่ายบริหารปฏิบัติการพิเศษ(อังกฤษ: Special Operations Executive, SOE) เป็นหน่วยองค์กรของบริติซในช่วงสงครามโลกครั้งที่สอง ถูกก่อตั้งขึ้นอย่างเป็นทางการ เมื่อวันที่ 22 กรกฎาคม ค.ศ. 1940 ภายใต้การนำโดยรัฐมนตรีว่าการกระทรวงเศรษฐกิจยามสงคราม Hugh Dalton จาการรวมตัวกันของทั้งองค์กรลับที่มีอยู่ โดยมีวัตถุประสงค์คือเพื่อดำเนินการจารกรรม ก่อวินาศกรรม และการลาดตระเวนในทวีปยุโรปที่ถูกยึดครอง(และต่อมา ยังอยู่ในทวีปเอเชียตะวันออกเฉียงใต้ที่ถูกยึดครอง)ต่อกรกับฝ่ายอักษะ และเพื่อช่วยเหลือขบวนการฝ่ายต่อต้านท้องถิ่น
มีเพียงไม่กี่คนที่รับรู้การมีอยู่ของหน่วย SOE ผู้ที่เป็นส่วนหนึ่งของมันหรือติดต่อประสานงานกับมันซึ่งบางครั้งจะเรียกว่า "เบเกอร์ สตรีท อิรีกูลาร์ส"(Baker Street Irregulars) ภายหลังจากที่ตั้งสำนักงานใหญ่ในกรุงลอนดอน มันยังเป็นที่รู้จักกันคือ "กองทัพลับของเชอร์ชิล" หรือ "กระทรวงสงครามกองโจร" แผนกสาขาต่าง ๆ และบางครั้งองค์กรโดยรวมได้ถูกปกปิดเป็นความลับเพื่อความปลอดภัยโดขใช้ชื่ออื่น เช่น "คณะกรรมร่วมเทคนิค" หรือ "ที่ทำการราชการร่วมงานวิจัย"หรือแผนกสาขาที่ถูกสมมุติขึ้นในกระทรวงอากาศ กระทรวงกองทัพเรือ หรือสำนักงานสงคราม
เอสโอยูนั้นปฏิบัติการในทุกดินแดนที่ถูกยึดครองหรือถูกโจมตีโดยกองกำลังฝ่ายอักษะ ยกเว้นในกรณีที่เส้นแบ่งเขตที่ได้รับความเห็นชอบกับพันธมิตรร่วมของบริติซ(สหรัฐอเมริกาและสหภาพโซเวียต) ยังได้ใช้ประโยชน์จากดินแดนที่เป็นกลางในบางโอกาส หรือวางแผนและเตรียมการในกรณีที่ประเทศที่เป็นกลางถูกโจมตีโดยฝ่ายอักษะ องค์กรนี้มีการจ้างงานโดยตรงหรือเกณฑ์บังคับมากกว่า 13,000 คน ประมาณ 3,200 คน เป็นผู้หญิง
ภายหลังสงคราม องค์กรนี้ได้ถูกยุบลงอย่างเป็นทางการ เมื่อวันที่ 15 มกราคม ค.ศ. 1946 พิธีรำลึกถึงเจ้าหน้าที่หน่วยเอสโออีได้ถูกรับการเปิดเผยในเดือนตุลาคม ค.ศ. 2009 ที่บริเวณเขื่อนอัลเบิร์ตโดยแลมเบธพาเลซในกรุงลอนดอน พิธีรำลึกเอสโออี เวล็องเซ่(Valençay SOE Memorial)  ได้มอบเกียรติยศให้กับเจ้าหน้าที่หน่วยเอสโออี 104 คนที่เสียชีวิตในขณะที่กำลังปฏิบัติหน้าที่ในฝรั่งเศส
ฝีรอบทอนซิล

| ฝีรอบทอนซิล (Peritonsillar abscess) |
| --- | --- |
ชื่ออื่น: Quinsy, quinsey

ผู้ป่วยมีฝีรอบทอนซิลที่ด้านขวา (ในภาพอยู่ทางซ้าย)Right sided peritonsillar abscess
สาขาวิชา: Otorhinolaryngology
อาการ: Fever, throat pain, trouble opening the mouth, change to the voice
ภาวะแทรกซ้อน: Blockage of the airway, aspiration pneumonitis
สาเหตุ: Multiple types of bacteria
ปัจจัยเสี่ยง: Streptococcal pharyngitis
วิธีวินิจฉัย: Based on the symptoms
โรคอื่นที่คล้ายกัน: Retropharyngeal abscess, infectious mononucleosis, epiglottitis, cancer
การรักษา: Remove pus, antibiotics, fluids, pain medication, steroids
ความชุก: ~3 per 10,000 per year (USA)
ฝีรอบทอนซิล (อังกฤษ: peritonsillar abscess, quinsy, quinsey) เป็นภาวะแทรกซ้อนอย่างหนึ่งของทอนซิลอักเสบ ทำให้เกิดหนองคั่งเป็นฝีขึ้นที่ฐานของทอนซิล ในบริเวณที่เรียกว่าช่องว่างรอบทอนซิล (peritonsillar space) ผู้ป่วยจะมีอาการไข้ เจ็บคอ อ้าปากลำบาก และเสียงเปลี่ยน ส่วนใหญ่จะเจ็บมากเพียงข้างเดียว ภาวะแทรกซ้อนที่สำคัญคือการอุดกั้นทางเดินหายใจ และปอดอักเสบจากการสำลัก
ส่วนใหญ่เกิดจากการติดเชื้อแบคทีเรียบางชนิด โดยเฉพาะคอหอยอักเสบจากเชื้อสเตร็ปโตค็อกคัส ส่วนใหญ่จะไม่เกิดในผู้ที่เคยตัดทอนซิลออกไปแล้ว การวินิจฉัยทำได้โดยดูจากประวัติและผลการตรวจร่างกาย บางครั้งอาจจำเป็นต้องถ่ายภาพรังสีเพื่อตรวจหาภาวะแทรกซ้อนในกรณีที่สงสัย
การรักษาทำได้โดยการผ่าตัดเอาหนองออกจากฝี ให้ยาปฏิชีวินะ สารน้ำ และยาแก้ปวดลดไข้ บางครั้งอาจต้องใช้สเตียรอยด์ร่วมด้วย ส่วนใหญ่ไม่จำเป็นต้องนอนรักษาในโรงพยาบาล ในสหรัฐอเมริกาพบผู้ป่วยประมาณ 3 ต่อ 10,000 คน-ปี ผู้ป่วยส่วนใหญ่เป็นวัยผู้ใหญ่ตอนต้น
แหล่งข้อมูลอื่น

| --- | --- |
การจำแนกโรค: DICD-10: J36 ICD-9-CM: 475 MeSH: D000039 DiseasesDB: 11141
ทรัพยากรภายนอก: MedlinePlus: 000986 eMedicine: emerg/417
ฝ่าสงคราม กรงสมรภูมิ

| ฝ่าสงคราม กรงสมรภูมิ |
| --- | --- |
Theatrical release poster
กำกับ: Niki Caro
เขียนบท: Angela Workman
สร้างจาก: The Zookeeper's Wife โดย Diane Ackerman
อำนวยการสร้าง:   Jeff Abberley  Jamie Patricof  Diane Miller Levin  Kim Zubick  Julia Blackman 
นักแสดงนำ:   Jessica Chastain  Johan Heldenbergh  Michael McElhatton  Daniel Brühl 
กำกับภาพ: Andrij Parekh
ตัดต่อ: David Coulson
ดนตรีประกอบ: Harry Gregson-Williams
บริษัทผู้สร้าง:   Scion Films  Electric City Entertainment  Tollin Productions  Rowe/Miller Productions  
ผู้จัดจำหน่าย: Focus Features
วันฉาย:   8 มีนาคม ค.ศ. 2017 (2017-03-08) (Warsaw)  31 มีนาคม ค.ศ. 2017 (2017-03-31) (United States)  21 เมษายน ค.ศ. 2017 (2017-04-21) (United Kingdom) 
ความยาว: 126 minutes
ประเทศ:   United States  United Kingdom 
ภาษา: English
ทุนสร้าง: $20 million
ทำเงิน: $16.5 million
ฝ่าสงคราม กรงสมรภูมิ (อังกฤษ: The Zookeeper's Wife) เป็นภาพยนตร์แนวดราม่าสงครามที่ออกฉายใน พ.ศ. 2560 กำกับโดย Niko Caro เขียนบทโดย Angela Workman ดัดแปลงจากหนังสือ The Zookeeper's Wife เขียนโดย Diane Ackerman ซึ่งบันทึกเหตุการณ์การช่วยเหลือชาวยิวจากการรุกรานของนาซี นำแสดงโดย Jessica Chastain, Jonah Heldenbergh, Michael McElhatton และ Daniel Brühl